Author: administrator
Last saved by: viktoria.radvanska
Company: Abyss

Predkladacia správa

           
           Návrh na zmenu názvu súkromnej vysokej školy Bratislavská vysoká škola práva  na Paneurópska vysoká škola sa predkladá v súlade s § 47 ods. 18 a § 102 ods. 1 písm. e) zákona  č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“).  
 
            Návrh sa predkladá na základe žiadosti právnickej osoby Bratislavská akademická spoločnosť, n. o.
 
            Akreditačná komisia v súlade so zákonom o vysokých školách posúdila žiadosť a súhlasí so zmenou názvu Bratislavskej vysokej školy práva na Paneurópsku vysokú školu. Dôvodom žiadosti o zmenu názvu je rozšírenie rozsahu poskytovaného vysokoškolského vzdelávania právneho zamerania o študijné programy v ďalších študijných odboroch.
 
            Návrh na zmenu názvu uvedenej súkromnej vysokej školy nemá dosah na štátny rozpočet ani na verejné financie, nemá environmentálny vplyv ani vplyv na zamestnanosť. 
 
Návrh bol predmetom medzirezortného pripomienkového konania a na rokovanie vlády SR sa predkladá bez rozporov. 
Návrh je v súlade s Ústavou SR a so všeobecne záväznými právnymi predpismi a odporúča sa vláde SR, aby ho schválila.